Dresdeni roheline teemant

Dresdeni roheline teemant, ka Dresdeni roheline, on looduslikult rohelise värvusega 41-karaadine tilgakujulise (pendeloque) fassettlihviga teemant, mis on paigutatud teemantidega kaunistatud kübara-agraffi ja asub Dresdenis Grünes Gewölbe muuseumis.W. Koeppe, A. Matisse Donefer-Hickie. Steadfast and Pure: How the "Dresden Green" Diamond Became a Symbol of Saxon Rule. - Metropolitan Museum of Art. - January 28, 2020 Kivi särav-õunroheline värvus on tekkinud arvatavasti looduslikku päritolu radioaktiivsuse mõjul, mis on mõjutanud kivi tema ladestuskohas.The Dresden Green. - The World of Famous Gems

 Kirjeldus 
Dresdeni roheline teemant on ligikaudu mandlikujuline, kaalub 40,70 karaati ja selle mõõtmed on 29,75 × 19,88 × 10,29 mm. Teemant on värvuselt selge roheka tooniga. Teemandi fassettlihvi iseloomustab selge sümmeetria ja peen lihvitus, mida peetakse enne 1741. aastat lõigatud ja lihvitud kivi kohta haruldaseks. Märgatud on kivi suuruse ja kuju sarnasust Hope'i teemandiga.The Dresden Green. - The World of Famous Gems

Kivi on nimetatud kunagise Saksi kuurvürstide ja kuningate residentsi Dresdeni järgi. Rohelise teemandi ostis Saksi kuurvürst ja Poola kuningas August III. See kuulus Wettinite varakambrisse ja on tänapäeval eksponeeritud Grünes Gewölbe muuseumi uues osas (Neues Grüne Gewölbe).

 Ajaloost 
Teemandi täpne päritolukoht on teadmata, selleks on peetud nii Indiat kui ka Brasiiliat. Seda on esmamainitud 1722. aastal Londonis, kus juveel lõigati välja 119,5-karaadisest toorkivist. 1741. või 1742. aastal ostis kuningas August III kivi Leipzigis 400 000 taalri eest.Dresden Green: World Famous Diamonds. - Jeweller

Õuekullassepp Johann Friedrich Dinglinger paigutas kivi Kuldvillaku ordeni ripatsisse (lisaks rohelisele teemandile oli sinna paigutatud ka nelinurkse padja kujuga 49,71-karaadine Dresdeni valge teemant). Õuejuveliir Franz Michael Diespach valmistas sellest Friedrich August I tellimusel 1768. aastal kaks ehet, millest üks oli tänini säilinud 14,1 cm pikkune kübara-agraff, millesse on paigutatud Dresdeni roheline teemant, kaks 6,3 ja 19,3 karaati kaaluvat suuremat briljanti ja 411 keskmise suurusega ning väiksemat briljanti. See ehe kuulus Saksi kuurvürstide kroonijuveelide hulka.

Pärast Teist maailmasõda viidi see ehe koos rohelise teemandiga sõjasaagina Nõukogude Liitu, kus see asus aastail 1945–1958. 

2019. aastal Grünes Gewölbe muuseumis toime pandud vargusest pääses Dredeni roheline teemant tänu sellele, et oli laenutatud Metropolitani KunstimuuseumisseL. Laugen. Saksamaal Dresdenis varastati muuseumist kuni miljardi euro väärtuses aardeid. - Delfi, 25.11.2019.

 Viited 

Kategooria:Üksikvääriskivid